माथा टेकने आई थी, अकेली देख कमरे में ले गया प्रधान; पुलिस ने पकड़ा
Hoshiarpur Child Sexual Molest Case; Gurudwara Chief Arrest | POCSO Act  Chabbewal Village  पंजाब के होशियारपुर में शर्मसार करने वाली घटना सामने आयी है। होशियारपुर के एक गुरुद्वारे में लड़की को अकेला देख छेड़छाड़ की गई है। यह छेड़छाड किसी और ने नहीं, गुरुद्वारे के ही 65 साल के प्रमुख ने की।
पंजाब के होशियारपुर में गुरुद्वारे में लड़की से छेड़छाड़ की गई। यह छेड़छाड गुरुद्वारे के ही 65 साल के प्रधान ने की। फिलहाल पुलिस ने लड़की के बयानों के आधार पर गुरुद्वारे के प्रधान को गिरफ्तार कर कार्रवाई शुरू कर दी है।
घटना होशियारपुर के गांव चब्बेवाल इलाके की है। इलाके के गुरुद्वारे में 13 साल की बच्ची माथा टेकने के लिए पहुंची थी। लड़की को अकेला देख कर गुरुद्वारे के प्रधान सकतर सिंह ने उसे अपने पास बुलाया। इसके बाद बच्ची को बातों में उलझा कर कमरे में ले गया। जहां बच्ची के साथ छेड़छाड़ की गई।
बच्ची भागकर अपने घर पहुंची
घटना के बाद बच्ची अपने घर भागी और परिवार को इसकी सूचना दी। जिसके बाद परिवार ने इसकी शिकायत पुलिस को दी है।
पुलिस ने किया आरोपी को गिरफ्तार
DSP गढ़शंकर बलकार सिंह ने कहा कि यह घटना 20 जुलाई को हुई थी। परिवार ने जब शिकायत दी, पुलिस तुरंत हरकत में आ गई और आरोपी सकतर सिंह को गिरफ्तार कर लिया गया है। आरोपी के खिलाफ प्रोटेक्शन ऑफ चिल्ड्रन फ्रॉम सेक्सुअल ऑफेंस (POCSO) एक्ट के अंतर्गत मामला दर्ज कर कार्रवाई की जा रही है।